ครม.เตรียมพิจารณาแต่งตั้ง อธิบดีกรมการขนส่งทางรางคนแรกของประเทศไทย
ครม.เตรียมพิจารณาแต่งตั้ง อธิบดีกรมการขนส่งทางรางคนแรกของประเทศไทย  การประชุมคณะรัฐมนตรีวันนี้ (21 พ.ค.62) ใีวาระที่น่าสนใจ คือ กระทรวงคมนาคม อาจเสนอแต่งตั้ง อธิบดีกรมการขนส่งทางรางคนแรกของประเทศไทย มีบุคคลที่มีความเหมาะสม และ เข้าหลักเกณฑ์การพิจารณา ได้แก่ นายจิรุตม์ วิศาลจิตร รองปลัดกระทรวงคมนาคมด้านขนส่ง นายสราวุธ ทรงศิวิไล ผู้อำนวยการสำนักงานนโยบายและแผนการขนส่งและจราจร และ นายชยธรรม์ พรหมศร รองผู้อำนวยการสำนักงานนโยบายและแผนการขนส่งและจราจร  นอกจากนี้กระทรวงคมนาคม ยังขอรับการจัดสรรงบประมาณรายจ่ายประจำปีงบประมาณ พ.ศ. 2561 งบกลาง รายการเงินสำรองจ่ายเพื่อกรณีฉุกเฉินหรือจำเป็น สำหรับจ่ายค่าทดแทน อสังหาริมทรัพย์ที่ถูกเวนคืน เพื่อการจัดหาที่ดินสำหรับงานต่อเติมความยาวทางวิ่ง ท่าอากาศยานแม่สอด ของกรมท่าอากาศยาน  ด้านกระทรวงเกษตรและสหกรณ์ เสนอร่างพระราชบัญญัติกองทุนพื้นฟูและพัฒนาเกษตรกร (ฉบับที่..)พ.ศ....  กระทรวงการต่างประเทศ เสนอเรื่องการให้สัตยาบันต่อความตกลงว่าตัวยการจัดตั้งศูนย์ประสานงานอาเซียน ด้านสุขภาพสัตว์และโรคติดต่อระหว่างสัตว์และคน   สํานักเลขาธิการคณะรัฐมนตรี เสนอภาพรวมวันหยุดราชการประจำปี และ การกำหนดให้วันที่ 4พฤษภาคม เป็นวันฉัตรมงคล  กระทรวงพาณิชย์ เสนอรายงานผลการจัดสถานะการคุ้มครองทรัพย์สินทางปัญญาของประเทศไทย ตามกฎหมายการค้าสหรัฐฯ มาตรา 301 พิเศษ ประจำปี 2562 และ การจัดทำรายชื่อตลาดที่มีการละเมิดทรัพธ์สินทางปัญญาสูงในประเทศคู่ค้ำ